CELEX: 31990R0526
Language: el
Date: 1990-02-28 00:00:00
Title: Κανονισμός (ΕΟΚ) αριθ. 526/90 της Επιτροπής της 28ης Φεβρουαρίου 1990 για τον καθορισμό, για τις σπορές της περιόδου 1989/90, του καταλόγου των ποικιλιών σκληρού αραβοσίτου που μπορούν να επωφεληθούν της ενισχύσεως στην παραγωγή

Avis juridique important

|

31990R0526

Κανονισμός (ΕΟΚ) αριθ. 526/90 της Επιτροπής της 28ης Φεβρουαρίου 1990 για τον καθορισμό, για τις σπορές της περιόδου 1989/90, του καταλόγου των ποικιλιών σκληρού αραβοσίτου που μπορούν να επωφεληθούν της ενισχύσεως στην παραγωγή  

Επίσημη Εφημερίδα αριθ. L 053 της 01/03/1990 σ. 0085 - 0086

***** ΚΑΝΟΝΙΣΜΟΣ (ΕΟΚ) αριθ. 526/90 ΤΗΣ ΕΠΙΤΡΟΠΗΣ  της 28ης Φεβρουαρίου 1990  για τον καθορισμό, για τις σπορές της περιόδου 1989/90, του καταλόγου των ποικιλιών σκληρού αραβοσίτου που μπορούν να επωφεληθούν της ενισχύσεως στην παραγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1835/89 του Συμβουλίου της 19ης Ιουλίου 1989 για τον καθορισμό των γενικών κανόνων σχετικά με την ενίσχυση στην παραγωγή σκληρού αραβοσίτου υαλώδους όψης υψηλής ποιότητας (1), και ιδίως το άρθρο 3 παράγραφος 2,  Εκτιμώντας:  ότι ο στόχος της ενισχύσεως στην παραγωγή είναι να διευκολύνει την ανάπτυξη της παραγωγής σκληρού αραβοσίτου υαλώδους όψης υψηλής ποιότητας· ότι ο κανονισμός (ΕΟΚ) αριθ. 1835/89 προβλέπει στο άρθρο 3 παράγραφος 1 τον ορισμό στον οποίο πρέπει να ανταποκρίνονται οι ποικιλίες σκληρού αραβοσίτου υαλώδους όψης υψηλής ποιότητας·  ότι ο κανονισμός (ΕΟΚ) αριθ. 3771/89 της Επιτροπής της 14ης Δεκεμβρίου 1989 για τον καθορισμό των λεπτομερειών εφαρμογής της ενισχύσεως στην παραγωγή σκληρού αραβοσίτου υαλώδους όψης υψηλής ποιότητας (2) προβλέπει τη διαδικασία για να περιληφθούν οι ποικιλίες σκληρού αραβοσίτου στον κατάλογο που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1835/89· ότι οι υπηρεσίες της Επιτροπής έλαβαν όλα τα αναγκαία στοιχεία για την εξακρίβωση των ποικιλιών που αποτελούν αντικείμενο αιτήσεως για να περιληφθούν στον εν λόγω κατάλογο· ότι πρέπει να θεσπιστεί, με τη βάση αυτή, ο κατάλογος των ποικιλιών σκληρού αραβοσίτου υαλώδους όψης υψηλής ποιότητας που μπορούν να επωφεληθούν της ενισχύσεως στην παραγωγή που προβλέπεται στον κανονισμό (ΕΟΚ) αριθ. 1835/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κατάλογος των ποικιλιών που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1835/89 καθορίζεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Φεβρουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 180 της 27. 6. 1989, σ. 3.  (2) ΕΕ αριθ. L 365 της 15. 12. 1989, σ. 41.  ΠΑΡΑΡΤΗΜΑ  Κατάλογος των ποκιλιών που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1835/89  1.2 // Alfire Asti Astico Capac M-788 Celtic Pau 230 Colom 92 DK-4-F-37 Freccia   // Hibisco Koala Adour 160 Monarque 282 Pampa Platex Ranuncolo Samson